105 



sidde paa Jorden, et Sted, hvor der daglig spildes lidt Vand; 

 her er det eneste Sted paa Sanatoriet, hvor de kan faa noget 

 Dynd til at kline Reden med.« Hen i Juli byggede 3 Par; da 

 jeg saa, hvor ivrige de var for at faa Redemateriale, lagde jeg 

 lidt Ler paa det Sted, hvor de plejede at samle Dynd, og de 

 mange smaa Huller i Lerfladen viste snart, at de havde benyttet 

 sig heraf. Spurvene tog den ene Rede, i de 2 andre kom Un- 

 gerne ud; 13 August rugede de for anden Gang, og 29 August 

 var Ungerne flyvefærdige. I 1916 byggede Bysvalen atter; 

 30 Maj havde de begyndt, men ikke naaet videre end paa en 

 lang Strækning af Gesimsen at anbringe nogle smaa Dyndklatter; 

 9 Juni saas henimod en Snes, og de byggede flittigt, men hvert 

 Par prøvede 20 — 30 forskellige Steder; Resultatet blev iøvrigt 

 sørgeligt; 4 Reder blev byggede, men Spurvene bemægtigede sig 

 de 3; kun i den ene fik Svalerne Lov til at yngle, og 4 August 

 havde de Ungerne udfløjne. I 1917 kom de igen og begyndte 

 at bygge, men ikke et eneste Par fik Held til det for Spurvene. 

 Paa Efteraarstrækket faar Sanatoriet jævnligt Besøg af nogle. 

 Fra hen i August til ind i September ses de blandt Flokkene 

 af Forstue- og Digesvaler paa Sanatoriets Tag, mellem Bygnin- 

 gerne, ved Stranden, kort sagt, overalt, hvor de andre Svaler 

 holder til ; der kan være enkelte, en halv Snes, og en Gang, 30 Au- 

 gust 1916, saa jeg over 100, der efter en regnfuld Nat sad og 

 krøb sammen paa Gesimserne. Kun sjældent bliver den noget 

 kuldskære Bysvale ind i Oktober, dog hænder det; 7 Oktober 

 1914 fløj 5 omkring ved Sanatoriet, og saa sent som 19 Oktober 

 1917 saas en blandt Forstuesvalerne. 



FORSTUESVALE (Hirnndo rustica). Hvis det passer, hvad 

 der staar i Wergelands Digt: 



»Nu blev mit Hus velsignet, 

 en Svale floj derind« 



saa maa der hvile en rig Velsignelse over Sanatoriet. Forstue- 

 svalen er bleven Husfugl hos os — i altfor høj Grad. Den be- 

 buder os Foraarets Komme, vi iagttager med Interesse dens 

 Redebygning og hele dens Familieliv, lægger Mærke til dens 

 Afrejse om Efteraaret og følger de sidste Efternølere, der kan 

 holde sig helt til Vintrens Begyndelse. Der findes vel heller 

 ingen Fugl lettere tilgængelig for Iagttagelse. Selv de fleste af 



